**PROJEKTNI ZADATAK IZ PREDMETA INTERNET TEHNOLOGIJE**

Cilj projektnog zadatka je da objedini znanje koje je student stekao tokom semestra iz predmeta Internet tehnologije u jedan projekat iz dva dela **– internet prezentaciju** i **PHP projekat**.

**I deo projekta: Internet prezentacija**

**Internet prezentacija (I deo projekta) treba da bude multiplatformska (Responsive) i da bude prilagođena računarima i mobilnim uređajima.**

Obavezan sadržaj prezentacije:

* 8 različitih stranica
* navigacija između stranica upotrebom hiperlinkova
* upotreba slika, tabela, listi, *div* i/ili *semantičkih* tagova
* barem jedna stranica koja sadrži osnovne podatke o studentu (fotografija, lični podaci, biografija, e-mail adresa...)
* hiperlinkovi ka omiljenim stranicama
* početna stranica sadrži aktuelni datum (PHP)

Obavezno koristiti:

* meta tagove (*author*, *description* i *robots*)
* HTML5 jezik
* spoljašnji CSS dokument
* Google Fonts servis
* CSS animacije (<https://animate.style/>)

**II deo projekta: PHP projekat**

Drugi deo projekta predstavlja izradu web sajta za određenu temu. Za svaku temu je potrebno kreirati javni deo web sajta za prikaz i pretragu informacija kao i administrativni deo za modifikaciju podataka iz baze podataka.

Predložene teme:

* Poručivanje i dostava hrane
* Prodaja laptop torbi
* Prodaja karata za koncerte
* Berza IT poslova
* Iznajmljivanje stanova
* Udomljavanje pasa i mačaka
* Prodaja video igara
* Prodaja aranžmana turističke agencije
* Rezervacija stolova u restoranu

Ili tema po **slobodnom izboru**.

Javni deo obavezno treba da poseduje stranice:

* O nama / O servisu / O usluzi
* Kontakt
* Prikaz proizvoda / ponude / usluga (podaci se vade iz odgovarajućih tabela baze podataka)
* Pretraga proizvoda / ponude / usluga

Ostale stranice se kreiraju na osnovu izabrane teme.

Potrebno je da, bez obzira na temu, kreirate stranicu koja će da sadrži jedan obrazac (form) preko koje će se uneti podaci u bazu podataka. Na primer, kod dostave hrane da korisnik može da izabere proizvode za dostavu i da unese svoje podatke za dostavu.

1. **Podešavanje MySQL-a**

Kreirati MySQL bazu podataka sa imenom **it**. Kreirati novog korisnika za kreiranu bazu podataka. Korisniku dati sva ovlašćenja (*all grants*).

1. **Kreiranje tabele u bazi podataka**

Uz pomoć phpMyAdmin programa kreirati potrebne tabele. Tabele sadrže proizvoljan broj polja.

1. **Administrativni deo** **sajta** treba zaštititi korisničkim imenom i lozinkom. Zaštitu vršiti podešavanjem *Apache web servera* i *.htaccess* fajla. U okviru administrativnog dela kreirati CRUD opcije: CREATE – unos novog podatka, READ – ispis svih podataka iz tabele, UPDATE – modifikacija unetih podataka, DELETE – brisanje unetih podataka. Pristupne parametre za povezivanje sa MySQL serverom definisati u spoljašnjem fajlu *db.php*.
2. **Struktura tabele, podaci**

Potrebno je kreirati fajl (sa ektenzijom .sql) koji sadrže SQL izraze: strukturu i podatke (primenom Export opcije).

1. **Funkcije**

Kreirati spoljašnji fajl *functions.php* u kojem će se nalaziti definicije PHP funkcija koje se koriste u administrativnom delu.

**BITNO:**Na web server se mogu postavljati samo **besplatni materijali**!

Možete koristiti samo **BESPLATNE** fotografije (sopstvene ili preuzete sa sajtova poput [www.freeimages.com](http://www.freeimages.com) i/ili [www.unsplash.com](http://www.unsplash.com) ).

**Predaja i odbrana rada:**

* Internet prezentaciju je potrebno **publikovati na Webu (obavezno na školskom serveru)** dok se drugi deo projekta predaje na **školskom računaru**.
* Rad se predaje u terminima koji će biti naknadno objavljeni.
* Odbrana rada je usmena i vrši se prilikom predaje rada.

**Ocene:**

* Za odbranjeni rad student dobija poene (20-50) u zavisnosti od kvaliteta izrade projekta i od odgovora na pitanja prilikom odbrane.

Subotica, 30.09.2024.